Predlog za sprejetje predhodne odločbe, ki ga je vložilo Cour de cassation (Belgija) 28. novembra 2023 – kazenski postopek zoper AR
(Zadeva C-722/23, Rugu1 )
Jezik postopka: francoščina
Predložitveno sodišče
Cour de cassation
Vložnik kasacijske pritožbe
AR
Druga stranka v postopku
Ministère Public
Vprašanje za predhodno odločanje
Če so sodišča države članice, ki mora izvršiti evropski nalog za prijetje, ugotovila, da v primeru predaje zahtevane osebe odreditveni državi članici obstaja nevarnost kršitve temeljnih pravic te osebe, povezana z izvršitvijo tuje kazni, tako da je treba izvršitev evropskega naloga za prijetje zavrniti, ali člen 4(6) Okvirnega sklepa Sveta 2002/584/PNZ1 z dne 13. junija 2002 o evropskem nalogu za prijetje in postopkih predaje med državami članicami tem sodiščem izvršitvene države članice, ki ugotavljajo, da zahtevana oseba prebiva v zadnjenavedeni državi, dovoljuje, da nato odločijo, da je treba v skladu z določbo, s katero je v nacionalni pravni red prenesen člen 4(6) Okvirnega sklepa, v izvršitveni državi članici izvršiti kazen zapora, ki je bila izrečena v državi članici, ki je izdala evropski nalog za prijetje, in ki je navedena v tem aktu?
____________
1     Ime te zadeve je izmišljeno. Ne ustreza resničnemu imenu nobene od strank v postopku.
1     UL, posebna izdaja v slovenščini, poglavje 19, zvezek 6, str. 34.